સ્વાઇન ફ્લૂ- ડેન્ગ્યૂનો કહેર વધતાં રાજ્ય આરોેગ્ય વિભાગે આજે માર્ગદર્શિકા જાહેર કરી છે. એપેડેમિક વિભાગના અધિકારીના મતે, રાજ્યમાં તમામ મેડિકલ કોલેજો અને સરકારી હોસ્પિટલમાં સ્વાઇન ફ્લૂના દર્દીઓને તાકીદની સારવાર મળી તે માટે તમામ સુવિધાથી સજજ રહેવા આદેશ કરાયો છે સાથે સાથે જો કેસો વધે તો સ્વાઇન ફ્લૂની અલાયદી ઓપીડી શરૃ કરવા માર્ગદર્શિકામાં જણાવાયું છે. શાળા કોલેજોમાં વિદ્યાર્થીઓને શરદી-તાવની અસર હોય તો પાંચ દિવસની રજા આપવા જણાવી દેવાયું છે.સગર્ભા બહેનો, બાળકો, વૃધ્ધો દર્દીઓની તકેદારી રાખવામાં આવી રહી છે. શરદી-ખાંસી,તાવની અસર હોય તો જાહેર સ્થળોએ ન જવા માર્ગદર્શિકામાં ઉલ્લેખ કરાયો છે.